मासिक बैठक में कामकाज को लेकर की गई चर्चा
लोरमी | पेंशनधारी कल्याण संघ तहसील शाखा लोरमी की मासिक बैठक पुन्नीराम की अध्यक्षता में हुई। इसमें संघ के कामकाज की चर्चा की गई। बैठक में शासन द्वारा महंगाई भत्ता जुलाई से देने पर आभार व्यक्त किया गया। साथ ही उम्मीद की गई कि शासन मध्यप्रदेश की तरह विसंगतियों के निराकरण व चार स्तरीय क्रमोन्नति का वेतनमान का आदेश जल्द ही प्रसारित करेगा। लोरमी तहसील में जिला कोषालय की एक शाखा उप कोषालय की स्थापना की जाए, जिससे विभिन्न कार्य संपादित होने में सहजता हो। उक्त बैठक में राजनारायण दुबे अध्यक्ष, सुखनंदन घुमसरे, लखनलाल साहू, बलराम साहू, पुन्नु साहू, झाडू सिंह, पुनाराम, ईश्वरी सिंह, ताराचंद, विश्राम सिंह, शिवसहाय, दानीराम, गणेश प्रसाद, जवाहर लाल, सतन सिंह मंगलराम आदि उपस्थित थे।
hin_Deva hin_Deva